paragraph_text: Kofunsko razdoblje i razdoblje Asuka se ponekad zajedno nazivaju razdoblje Yamato. Konvencijski se Yamato definira kao razdoblje od 250. do 710. godine, obuhvaćajući Kofun (oko 150. – 538.) i Asuku (538. – 710.), stvarno vrijeme kad je počela vlast Yamata predmetom je spora u znanstvenoj zajednici. Supremacija yamatovskog dvora bila je ugrožena tijekom razdoblja Kofuna, a ugrožavale su ju druge političke strukture koje su imale sjedište po inim dijelovima Japana. Pouzdano se zna da su yamatski klanovi bili u velikoj prednosti nad susjednim klanovima u 6. stoljeću.